《拊缶歌当行路难十五章 其四》
清代·姚燮

耕父沈溺野仲殪，帽漉屠苏饮元吉。曼曼秉烛长夜游，暧暧欲元频迟留。

青春未阑人白头，祖宗骑马儿豢牛。画桃十丈堂下树，可怜移种邙山陬。

邙山阴阴多柘楸，饿魂黑夜追鸺鹠。鸺鹠一声乱叶落，西市磨刀方霍霍。

西市磨刀东市乐，醉券千田注孤博。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。